
బీజింగ్ : చైనా నుంచి భారతదేశానికి రోజుకో హెచ్చరిక వస్తోంది. సిక్కిం సెక్టర్లో భారతదేశంతో కొనసాగుతున్న సైనిక ప్రతిష్టంభనపై తాము ఇప్పటి వరకు అత్యంత ఔదార్యంతో వ్యవహరించామని, అయితే తమ సహనానికి ఓ హద్దు ఉంటుందని హెచ్చరించింది.భూటాన్, చైనా, భారతదేశం మధ్య సిక్కిం సెక్టర్లో ఉన్న ట్రై జంక్షన్ వద్ద చైనా సైన్యం రోడ్డును నిర్మించేందుకు ప్రయత్నించింది. దీంతో జూన్ 16 నుంచి ప్రతిష్టంభన ఏర్పడింది. చైనా ఏకపక్షంగా రోడ్డును నిర్మిస్తోందని, ఈ ప్రాంతంలో యథాతథ పరిస్థితులను మార్చేందుకు ప్రయత్నిస్తోందని భారతదేశం ఆరోపిస్తోంది. ఈ రోడ్డును నిర్మిస్తే, ఈశాన్య రాష్ట్రాలకు వెళ్ళడానికి భారతదేశానికి అవకాశం లేకుండా చైనా చేయవచ్చునని భారతదేశం ఆందోళన చెందుతోంది.చైనా రక్షణ మంత్రిత్వ శాఖ అధికార ప్రతినిథి రెన్ గుయోకియాంగ్ విడుదల చేసిన ప్రకటనలో సరిహద్దుల్లో  ప్రశాంతత, శాంతియుత వాతావరణాన్ని పునరుద్ధరించేందుకు సరైన రీతిలో వేగంగా ఈ సమస్యను పరిష్కరించాలని పిలుపునిచ్చారు. ఈ సంఘటన జరిగినప్పటి నుంచి చైనా అత్యంత ఔదార్యాన్ని చూపిస్తోందని, దీనిని పరిష్కరించేందుకు దౌత్య మార్గాల ద్వారా భారతదేశంతో సంప్రదించేందుకు ప్రయత్నిస్తోందని పేర్కొన్నారు. చైనా సాయుధ దళాలు కూడా సాధారణ ద్వైపాక్షిక సంబంధాలను, శాంతి, సుస్థిరతలను  దృష్టిలో ఉంచుకుని అత్యున్నతస్థాయి సంయమనాన్ని పాటిస్తున్నాయన్నారు. అయితే ఔదార్యానికి కూడా సూత్రాలు, కట్టుబాట్లు ఉన్నాయని, సంయమనానికీ ఓ హద్దు ఉందని హెచ్చరించారు. శాంతిని కాపాడటంలో చైనా దళాల నమ్మకం, సామర్థ్యాలను తక్కువగా అంచనా వేయవద్దని కోరారు. దేశ భౌగోళిక సార్వభౌమాధికారాన్ని, భద్రతా ప్రయోజనాలను చైనా సాయుధ దళాలు దృఢంగా పరిరక్షిస్తాయన్నారు.

beasing : chaina nunchi bhaaratadesaaniki rojuko hecharika vastondi. sikkim sectorlo bhaaratadesamto konasaagutunna sainika pratishtambhanapai taamu ippati varaku atyanta audaaryamtho vyavaharinchaamani, ayithe tama sahananiki oo haddu untundani heccharinchindi.bhootan, chaina, bharatadesam madhya sikkim sectorlo unna trai junkshan vadda chaina sainyam roddunu nirminchenduku prayatninchindi. deentho joon 16 nunchi pratishtambhana erpadindi. chaina ekapakshamgaa roddunu nirmistondani, ee praantamlo yathaatatha paristhitulanu maarchenduku prayatnistondani bharatadesam aaropistondi. ee roddunu nirmiste, eesaanya rashtralaku velladaaniki bhaaratadesaaniki avakaasam lekunda chaina cheyavachunani bharatadesam aandolana chendutondi.chaina rakshana mantritva saakha adhikara pratinithi ren guokiang vidudala chesina prakatanalo sarihaddullo  prasaantata, saantiyuta vaataavaranaanni punaruddharinchenduku saraina reetilo vegamgaa ee samasyanu parishkarinchaalani pilupunicchaaru. ee sanghatana jariginappati nunchi chaina atyanta audaaryaanni chupistondani, deenini parishkarinchenduku dautya maargaala dwara bhaaratadesamto sampradinchenduku prayatnistondani perkonnaru. chaina saayudha dalaalu kuudaa saadhaarana dwaipaakshika sambandhaalanu, saanti, susthiratalanu  drushtilo unchukuni atyunnatasthaayi samyamanaanni paatistunnaayannaaru. ayithe audaaryaaniki kuudaa suutraalu, kattubaatlu unnaayani, samyamanaanikii oo haddu undani heccharinchaaru. saantini kaapaadatamlo chaina dalaala nammakam, saamarthyaalanu takkuvagaa anchana veyavaddani koraru. desha bhougolika saarvabhoumaadhikaaraanni, bhadrata prayojanaalanu chaina saayudha dalaalu drudamgaa parirakshistaayannaaru.